प्रॉपर्टी और हाउस टैक्स के 250 से ज्यादा डिफाल्टरों को नोटिस जारी
प्रॉपर्टीटैक्स और हाउस टैक्स का बकाया भरने पर शिकंजा कसते हुए पटियाला नगर निगम ने करीब 250 से ज्यादा नोटिस जारी किए हैं। नोटिस जारी करने के साथ ही निगम ने इन डिफाल्टरों को वार्निंग दी है कि अगर तय समय के भीतर यह टैक्स भरा गया तो संबंधित प्रॉपर्टीज को सील कर दिया जाएगा। इसके साथ ही निगम ने शहर में रिहायशी और कमर्शियल जमीनों को सर्वे भी शुरू कर दिया है।
वित्तीय साल 2013-14, 2014-15 और 2015-16 के प्रॉपर्टी टैक्स का बकाया काफी ज्यादा खड़ा है। इसी तरह साल 2013-14 से पहले का हाऊस टैक्स का बकाया भी खड़ा है। चालू वित्तीय साल के लिए पटियाला नगर निगम ने प्रॉपर्टी टैक्स कलेक्शन का 13 करोड़ रुपए का टारगेट तय किया था। निगम जानकार बताते हैं कि इसके तहत अब तक करीब 11 करोड़ रुपए कलेक्ट किए जा चुके हैं। निगम अधिकारी बताते हैं कि मौजूदा वित्तीय साल के लिए तो प्रॉपर्टी टैक्स की कलेक्शन हो रही है लेकिन उससे पहले के बकाए की वसूली अभी भी खड़ी है। पुराने बकाए की यह रकम करीब 25 करोड़ रुपए बतायी जाती है। उधर नगर निगम ने शहर में प्रॉपर्टीज का सर्वे भी शुरू कर दिया है। इस सर्वे का ठेका मुंबई की एक प्राइवेट कंपनी को दिया गया है। इसके तहत मॉडल टाउन , 22 नंबर फाटक और भूपिंदरा रोड एरिया का तो सर्वे कर भी लिया गया है।
मेयर अमरिंदर सिंह बजाज ने कहा कि इस सर्वे के बाद सही तरीके से पता लगेगा कि किस इलाके में कितना टैक्स बन रहा है। उन्होंने बताया कि इससे पहले प्रॉपर्टी और हाऊस टैक्स डिफाल्टरों को करीब 250 से ज्यादा नोटिस जारी किए जा चुके हैं। अगर यह डिफाल्टर तय समय के भीतर टैक्स की अदायगी नहीं करेंगे तो उनकी प्रॉपर्टी को सील कर दिया जाएगा। सील करने की कार्रवाई में ढील नहीं बरती जाएगी।
सख्ती
hin_Deva hin_Deva hin_Deva hin_Deva mag_Deva